ŽĒLASTĪBAS EPISKOPĀLĀ PĀRTIKAS BANKA GĀRDENA, KALIFORNIJA
Ceļu!
ATSTĀJIET PĀRTIKAS PLAUKTAM ATNESTO PĀRTIKU ŠEIT!
PĀRTIKAS PLAUKTS - ŠODIEN DĀRZEŅU ZUPA - VISTA
AUGĻI - RĪSI AR PUPIŅĀM
KALPOJAM DIENVIDKALIFORNIJAS VAJADZĪBĀM
ŠODIEN AUGĻI - MAIZE AR ZEMESRIEKSTU SVIESTU
Kas, pie velna?
LGBTQ JAUNIEŠU CENTRS ELSEGUNDO, KALIFORNIJA
Esi pret viņiem saudzīga, mis Liza!
MĪLESTĪBA - SPĒKS - PIEŅEMŠANA
Paldies.
-Vai par kondicionieri atzvanīja? -Nē.
Vienreizīgi! Vēl stunda, un es sākšu to labot pati.
KĻŪSTI PAR LGBTQ JAUNIEŠU MENTORU!
PRAIDS
Kas, ellē, tas!
BALLET MODERNO BOILHAITSA, KALIFORNIJA
Aiziet! Enerģiskāk!
Krūškurvis! Visām pleci lejā!
Hallo!
Klausos.
Nopietni?
Jā!
PĀRSTEIGUMA ZIEDOJUMI
Vairāk nekā 150 vietējo organizāciju šorīt bija šokā,
kad saņēma dāsnu finansiālu dāvanu no miljardieres Mollijas Velsas.
Velsa izmanto savu milzīgo bagātību,
lai finansētu Dienvidkalifornijas sociālās programmas.
Šis atbalsts nebija lūgts, un tā saņēmēji bija pārsteigti.
Šī nauda uzlabos dzīvi ļoti daudziem LGBTQ jauniešiem.
Neticami, ka ar mums tā notika.
Esmu tik pateicīga!
Izpilddirektora Džona Novaka bijusī sieva paziņojumā ir paudusi,
ka šīrīta rīcība ir tikai sākums
un finansiālā palīdzība tiks sniegta arī turpmāk.
Tiešām jauka diena šiem ļaudīm, kas to ir pelnījuši.
Oho!
Apsveicu, draugi! Mollij, visu cieņu!
Šie pārsteiguma ziedojumi bija ģeniāla doma.
Paldies.
Man tas ir kas jauns - redzēt sevi pa televizoru saistībā ar ko pozitīvu.
Es ar mums visiem lepojos. Priekā!
Citas ziņas: kādā Ohaio pagrabā atrastas 18 nocirstas pēdas…
Nē, nē. Par šo nedzersim! Dzersim par to, kas bija iepriekš.
NEPIETIEK LĪDZEKĻU
AMERIKAS BIRŽA
NOKAVĒTS MAKSĀJUMS PĒDĒJAIS BRĪDINĀJUMS
Ak dievs! Mollij! Mollij! Mol… Šis ir vareni.
Man ir labas ziņas un sliktas ziņas.
Labās ziņas: esam ielūgti uz supersmalkām svinībām.
-Un kas ir sliktās ziņas? -Ir ielūgti arī pārējie.
38. GADSKĀRTĒJĀS SVINĪBAS
Esmu uzaicināta uz kaut kādu Filantropisko humanitāro balvu pasniegšanu.
Uz Humīti? Tiešām?
Jā. Te rakstīts, ka saņemšu Mārdžorijas Pendltones Fosteres balvu.
Kas viņa ir?
Viņa bija slavena filantrope.
Viņa par savas ģimenes naftas naudu uzcēla daudz bērnunamu.
Pirms pametās zem vilciena.
Kuru tas vispār uztrauc?
Tas būs svinīgs pasākums smalkā viesnīcā.
Esam atpakaļ.
Tu re! Tur būs klāti galdi.
Piedāvājums veģetāriešiem. Ļoti smalkjūtīgi.
Tur būs gan omārs, gan steiks.
Man patīk, ka var dabūt visu.
Esmu bijusi uz daudzām apbalvošanām,
bet vienmēr tāpēc, ka balvu bija dabūjis Džons.
Man prieks par tevi,
bet vai mums tiešām uz Humīti būtu jāiet?
Ko? Kāpēc tu tā runā? Kāpēc?
Tas ir diezgan sviestaini -
skatīties, kā bariņš miljardieru dod cits citam zelta statuetes.
Bet mēs tiešām esam smagi strādājuši.
Un kuram gan negaršo steiks?
Tad sarunāts.
Mēs sapucēsimies. Mēs ēdīsim omāru.
Mēs iesim uz smalku pasākumu,
lai nosvinētu to, ka šo sūdīgo gadu atstājam aiz muguras.
-Labi, bet atcerēsimies, ka… -Nē! Tu man to nesabojāsi.
Labi. Ir labi. Mēs iesim. Ir labi, mazais. Ir labi.
Ej, ej!
Es zinu. Mēs iesim.
Ir labi. Es zinu.
Tiešām domā, ka šī man piestāvēs?
Ne par ko citu dzīvē neesmu bijis tik drošs.
Labi. Nāku laukā.
Ak dievs! Tas ir satriecoši.
Tu esi fēnikss, kas ceļas no pelniem.
Tu šajā esi tik skaista,
ka esi tik tuvu tam, lai salauztu manas geja bruņas.
Tā tiešām ir laba sajūta,
ka mani piemin par ko citu, nevis to, ka esmu šķīrusies.
Jā. Un tu to esi pelnījusi.
-Kā veicas ar runu? -Labi.
"Kā jūs droši vien zināt, šogad esmu piedzīvojusi daudz.
Un šajā ceļā esmu atradusi veidu, kā atgūties.
Filantropija būtībā nozīmē - dziedēt citus.
Bet tā dziedē arī mani pašu."
Ak dievs! Cik spēcīgi!
-Uzrakstīji pati? -Ak dievs, nē. Nolīgu runu rakstītāju.
Paskaties uz mani šajā kleitā! Vai izskatos pēc rakstītājas?
-Nē. Un paldies dievam, ka tā. -Vai ne?
Spēj iztēloties?
"Man liekas - komats jāliek te, nevis tur."
"Vārdi, vārdi.
Es neprotu sazināties ar cilvēkiem."
"Nāc piestrādāsim pie teksta, ko tagad rakstu."
Ak! Pārāk reālistiski.
-Pāršāvu pār strīpu. -Jā.
FILANTROPISKĀS HUMANITĀRĀS BALVAS - FHB
Oho!
Šis ir foršākais pasākums, uz kādu esmu bijis.
Aleksa grib pierādījumu tam, ka te tiešām esmu.
-Ak dievs! -Kas?
Tas ir Mārtins Strīblers.
Sasodīts!
Cik forša sajūta…
tam, kurš zina, kas ir Mārtins Strīblers.
Viņš ir dibinājis programmatūras izstrādes uzņēmumu,
kas '90. gados izraisīja revolūciju grāmatvedībā.
Viņš ir kā aprēķinu Lebrons Džeimss.
Atvaino, nezinu, vai interesējies par sportu. Lebrons Džeimss…
Klau, es novērtēju, ka neizsaki pieņēmumus,
bet es zinu, kas ir Lebrons Džeimss.
Labi.
Nu labi.
-Iesim apsveicināties ar Mārtinu! -Pag, ko? Uzgaidi! Tu joko?
Nē. Kāpēc ne?
Viņš taču ir miljardieris. Mēs nevaram tā vienkārši iet klāt.
Skaidrs, ka varam. Šāda iespēja ir tikai vienreiz dzīvē.
Ejam!
Atvainojiet! Nevēlējos pārtraukt,
šķiet, ļoti dzīvīgu un patīkamu sarunu, bet…
vai esat Mārtins Strīblers?
Jā, esmu.
Nu, kungs, tur stāv jūsu vislielākais cienītājs.
-Saki "labdien"! -Labdien!
-Kur ir bārmenis? -Nezinu. Gaidām jau ilgi.
Esmu klāt. Atvainojos, ka liku gaidīt.
Ko varu piedāvāt?
Man, lūdzu, tekilu ar diētisko Sprite, pieciem ķiršiem
-un mazliet… -Ak kungs, nē.
Mēs ņemsim divus Vodka Martini - sausus kā prauls - ar šķēlīti citrona.
Izcila izvēle.
Viņš ir ļoti glīts.
-Paldies. -Paldies.
Vai tā garšo visi martini? Šī vodka ir vienreizīga.
Vai ne? Šī ir mana iecienītākā šķirne.
Pag! Vai jūs esat Žans Pjērs Volāns?
Jā.
Redzēju, ka jūs gaidāt, tāpēc kaut kas bija jādara.
Šis vīrs varētu būt tikpat bagāts kā tu, un viņš ir liels filantrops.
Viņa ģimenei pieder uzņēmums, kas ražo šo vodku.
Ticat vai ne, tas mazulis esmu es.
Vectēvs uzlika mani uz pudeles. Nezinu, kāpēc.
Varbūt tāpēc, ka bijāt tik glīts mazulis?
Mani sauc Sofija.
Jūsu ģimenes fonds darbojas lieliski.
Un es esmu Mollija.
Un jūsu ģimenes vodka arī darbojas lieliski.
Kad esmu uz deju grīdas.
Parlez français?
Protu pateikt "priekā" vairākās valodās.
Bet man jūs jābrīdina.
Nevajag teikt ochinchin telpā, kas pilna ar japāņu uzņēmējiem.
Tas nozīmē: "Priekā tavam mazajam penim!"
To der zināt.
Ja atvainosiet… Lūdzu, izbaudiet vakaru!
Jūs arī.
Nespēju noticēt, ka tas ir tas pats smukais mazulis.
Tā lietotāja saskarne, ko pievienojāt, lai sekotu līdzi mainīgām vidējām vērtībām…
Tas ir ģeniāli!
-Jums šīs lietas tiešām patīk, ja? -Tā ir, jā. Pat ļoti.
Iedošu jums savu vizītkarti. Atnāciet uz mūsu biroju!
Jā! Es… Noteikti. Aiziesim!
Tikai izdzeršu savu Martinelli.
Viņš domā - citreiz, kad nebūsim pasākumā.
Sapratu. Atvainojiet! Mazliet aizrāvos.
Tev izdodas labi.
SIEVIEŠU TUALETE VĪRIEŠU TUALETE
LAIPNI LŪDZAM UZ 38. FHB PASNIEGŠANU
Atvainojos.
Heilij?
Mollij, sveika!
Sveika!
-Atvaino! -Nē, es… Atvaino!
Es negribēju tev tā uzskriet virsū.
Ir labi. Man ir labi. Viss ir labi.
-Forši. -Forši.
-Man patīk tava kleita. -Tiešām?
Vai gribi ar to kniebties, kā kniebies ar manu vīru?
Tā. Izskatās, ka tev nav labi.
Mollij! Sveika! Sen neredzēta.
Ko jūs te darāt? Domāju, ka esat Monako.
Mēs bijām, bet tad piezvanīja par Humīti.
Esmu liels sponsors. Viņi gribēja, lai te esmu.
Griezām lidmašīnu atpakaļ.
-Fantastiski. -Jā.
Nu, vai steiku viņa spēj ēst pati, vai tev tas viņai jāsagriež?
Ne viens, ne otrs. Ēdu tikai zivis.
Tā. Ievilksim elpu!
Man ar elpošanu viss ir kārtībā, paldies. Viss ir kārtībā.
Manā elpošanā nav nekā nenormāla.
Es elpoju pavisam normāli.
Tur nav nekā savāda. Liels paldies.
Lai jums abiem lielisks vakars! Tiksimies vēlāk. Visu labu!
-Te ir Džons. -Ko?
Te ir Džons ar Heiliju.
Ak dievs! Tev viss labi?
Es viņu nositīšu. Ja redzēšu, es viņu…
Ak dievs! Viņa mati izskatās satriecoši.
Vai viņam ir ilgviļņi? Tie nekādi nevar būt dabiski.
Es to nespēju.
Ejam!
Mollij! Mollij, pagaidi!
Mollij! Nu beidz! Pagaidi! Stāvi! Stāvi! Runā ar mums!
Es nesaprotu. Agrāk viņam labdarība bija vienaldzīga.
-Kāpēc viņš šovakar atnāca? -Tāpēc, ka gribēja, lai notiek šādi.
-Viņš gribēja tevi satraukt. -Ko?
Nikolasam taisnība. Viņam skauž, ka presē par tevi raksta labu.
Viņš atnāca, lai tevi izsistu no sliedēm.
Viņš grib izskatīties kā uzvarētājs.
Tieši tā. Ja? Tāpēc tev ir jādara tā.
Tev jānomierinās, jāiet tur atpakaļ, jāpievalsē pie Džona
un jānofotografējas ar viņu, smaidot platāko smaidu, kāds vien redzēts.
Pārņem kontroli!
Tas ir kā filmā Pirmo sievu klubs.
-Tieši tā. Un tu esi Beta Midlere. -Nē, es gribu būt Goldija Hona.
Mīļā, mēs jau esam runājuši. Goldija esmu es.
Vienalga, kura baltā sieviete gribi būt. Ja to darām, tad jāiet atpakaļ iekšā.
Ir skaidrs, kurš te ir Daiena Kītone.
-Kas viņa ir? -Pastāstīšu vēlāk.
-Sveiks, Džon! -Čau!
Heilij!
Es tikai gribēju atnākt sasveicināties.
-Man patīk tava kleita. -Paldies.
-Un tavi mati. Tie ir skaisti. -Vai viņa nav burvīga?
Varbūt mēs trīs varētu kopā nofotografēties?
-Jā. Labi. -Labi. Nu re!
Cik jauki!
Cik skaists vakars!
-Man ļoti patīk šis vakars. -Man arī.
Labi. Iešu atpakaļ pie sava galda un pielabošu runu.
-Labi. Prieks tevi satikt. -Skaists vakars.
-Jauki tevi satikt. -Nuja. Jā.
Tad mana tante Meibla saka: "Saldējums ir tev rokā."
Cik smieklīgas beigas! Hovard, ko jūs darāt?
Patlaban strādāju informācijas tehnoloģiju jomā,
bet, lai būtu īsāk, saku "informācijas T".
Es zināju. IT.
Vai jūsu uzņēmums ir no jaunuzņēmumiem?
Nē. Esmu tikai darbinieks Velsas fondā.
Jā, Hovards mūsu komandā ir ļoti nozīmīgs.
Bez viņa mēs neiztiktu ne dienu.
Cik brīnišķīgs darbs!
Jā, tas ir brīnišķīgs,
bet tas nenozīmē, ka man nav arī citi projekti.
Vairākas reizes esmu gandrīz sācis veidot raidierakstu par reslingu.
Daudzējādā ziņā, es jūs apskaužu.
Jums priekšā vēl visa dzīve.
Jūs varat nodoties tam, kas jums patīk.
Mans uzņēmums man patīk,
bet dažreiz to saucu par sešus miljardus vērtu cietumu.
Ak dievs! Šo… Šo tu gribēji mums atņemt?
Labi, tev taisnība. Šis omārs ir nejēdzīgi labs.
Es to pat nekošļāju. Tas burtiski izkūst.
Visur iekšā ir šokolāde.
DŽONS NOVAKS NEBIJU DOMĀJIS TEVI PĀRSTEIGT.
VAI VARAM APRUNĀTIES? ESMU SAVĀ ATPŪTAS TELPĀ.
Iešu atsvaidzināties pirms savas runas.
ATPŪTAS TELPA REZERVĒTA DŽONAM NOVAKAM
Varbūt salīgsim mieru?
Ko tu gribi?
Nu klau!
Lūdzu!
Es gribu…
pateikt, ka man ir žēl.
Oho!
Te nu tas ir. Brīdis, ko visi gaidījām.
Klau, nopietni.
Mums bija problēmas. Mēs abi to zinām. Bet…
Man vajadzēja tās risināt kopā ar tevi, nevis aizbēgt. Tas…
Es noniecināju tevi un mūsu laulību.
Un… es to nožēloju.
Nu labi.
Paldies, ka pateici.
Ko… Uzgaidi, Mollij! Es nepabeidzu.
Es gribēju arī pateikt…
Tas, ko tu tagad dari labdarības jomā,
ir apbrīnojami.
Izturēt to, ko es liku tev piedzīvot, un nonākt tur, kur tu…
Tas ir ārkārtīgi iespaidīgi.
Droši vien to nevajadzētu teikt,
bet domāju, ka Heilija tevi mazliet apskauž.
Tev pilnīgi noteikti nevajadzētu to teikt.
Un man pilnīgi noteikti nevajadzētu teikt, ka man patīk to dzirdēt.
Nu…
kā tev patīk būt priekšniecei?
-Man patīk. -Jā.
Dažreiz. Dažreiz ir briesmīgi.
Es saprotu.
Tu pilnīgi noteikti ienes pārmaiņas,
tāpēc vari ar to lepoties.
Skaidrs, ka naudu atdot ir daudz vieglāk nekā nopelnīt,
bet tomēr.
Tas bija joks.
Tu nevarēji paklusēt, ja?
Nu beidz! Neņem galvā!
Nemāci, ko man darīt!
Tev patoloģiski ir vajadzīga sāncensība. Es…
Tam tu velti visu šo vakaru, vai ne?
Par kādu sāncensību tu runā?
Tu taču saproti, ka ir liela atšķirība starp to, ka esmu visu izveidojis,
un to, ka puse no manis nopelnītā tiek atdota kaut kādām deju grupām.
-No tevis nopelnītā? -Jā.
Es biju klāt katrā solī.
Es tevi atbalstīju, kad tu muļļājies pa mūsu garāžu,
šauboties par sevi un prātojot, vai tev jebkad kaut kas izdosies.
Bet man izdevās.
Un tad tu sēdēji pie baseina 20 gadus, nedarot burtiski neko.
Tāpēc, manuprāt, esi nopelnījusi tīri labi par savu ieguldījumu.
Šī bija kļūda.
Iešu pakaļ savai balvai.
Labi. Starp citu, vari nepateikties.
Par ko? Ko tu gribi teikt?
Nu beidz, Mollij!
Kā, pēc tavām domām, šo balvu saņēmējus izvēlas?
Domā, ka ir kaut kāds dators, kas izmēra, kādu labumu katrs pasaulei dod?
Man nav ne jausmas, kā tas notiek.
Esmu draugos ar dažiem cilvēkiem, kas ir šī pasākuma valdē.
Es dažiem piezvanīju un silti ieteicu piešķirt balvu tev.
Nezinu. Likās, ka uzvara tev noderētu.
Ei! Visi prātoja, kur esi palicis.
Kaut kas ne tā?
Gaļas platēs vienmēr ir par maz marinēto gurķīšu.
Skaidrs. Vai tevi nomāc arī kas tāds, kas nav saistīts ar ēdienu?
Vienkārši tavs draugs Mārtins pateica ko tādu, par ko aizdomājos.
Zinu, ka tu skaties uz mani kā uz savu jauno, stilīgo Z paaudzes draugu,
kam ir ne vairāk kā 23, 24 gadi.
Jā. Apmēram tā.
Man nav 23. Esmu 38 gadus vecs.
Tāpēc man priekšā vairs nav visa dzīve
un es neesmu apmierināts ar to, kur tagad esmu.
Dažreiz naktīs es nevaru aizmigt,
prātojot, vai es neizniekoju savu dzīvi.
Man žēl, draugs.
Jā. To visu es tā pēkšņi aptvēru
un klusi pārdomāju, līdz kāds mani rupji pārtrauca.
Sapratu. Atvaino, ka tevi pārtraucu,
bet man jāsaka, Hovard,
ka tev ir tāds talants, kāda nav gandrīz nevienam citam pasaulē.
Tu cilvēkiem patīc. Viņi grib būt tavā tuvumā.
Piemēram, šovakar. Tie miljardieri tev burtiski ēda no rokas.
Jā, tas ir viegli.
Tikai jāskatās acīs un visi jāiztēlojas kā Santaklausi.
Es gribu pateikt to, ka cilvēks ar tavu harismu dzīvē tiks tālu.
Es tev garantēju: reiz tu būsi kāda Mārtins Strīblers.
Paldies. Forši, ka tā pateici.
Nāksi atpakaļ pie galda?
-Jā. -Labi.
Bet atnes man to gaļas plati!
Nu labi.
Domāju, ka te ir cilvēki, kam tas jādara, bet labi.
Ei, nenāksi iekšā?
Šķiet, drīz būs tava balva.
Atvaino! Pašlaik es nejūtos tā, lai ietu saņemt balvu.
Esi droša? Jo tava runa ir lieliska un tu izskaties skaisti.
Paldies.
Zini, viss sāka šķist pārāk saspringti.
Jūs palieciet un izbaudiet šo vakaru!
Es te mazliet pasēdēšu un tad došos mājās.
Nu labi.
Jā, viņa atpakaļ neies.
Skaidrs. Tad uz kurieni dosimies?
Jūs aizgājāt prom no galda?
Vai tiešām negribat palikt?
Nē. Kāda jēga tur būt, ja neesi kopā ar mums?
Jā, mēs esam ar tevi, māsīc.
Ja ejam prom, tad varbūt dodamies uz Dave & Buster's?
-Man ir kaudze biļešu. -Ak nē, Hovard! Tās biļetes ir krāpšana.
Nē, nav gan. Man pietrūkst tikai 700 000, lai dabūtu PS3.
Ko?
To naudu, ko tur iztērē, tu varētu noguldīt savā pensijas kontā.
Nav svarīgi. Es negribu, ka man tur šovakar piekasās rases dēļ.
GAIŠĀ PIEMIŅĀ - LABDARĪBAS TITĀNI DŽESIJS ŠELVERNS
GAIŠĀ PIEMIŅĀ - LABDARĪBAS TITĀNI DŽEIMSS VESTMĪRS
GAIŠĀ PIEMIŅĀ - LABDARĪBAS TITĀNI ROBERTS AKSENBERGS
Dusiet mierā, jūs, labdarības titāni!
38. FHB
Un nu uz gaišākas nots:
saņemt Mārdžorijas Pendltones Fosteres balvu
ar sirsnīgiem aplausiem aicinām Molliju Velsu.
MĀRDŽORIJAS PENDLTONES FOSTERES BALVA
Vai kāds ir redzējis Molliju Velsu?
Nupat vēl te bija.
Atvainojiet!
Mollija Velsa, dāmas un kungi.
Paldies.
Atvainojiet! Lūdzu, atvainojiet!
Daži no jums droši vien nodomāja, ka mani notriecis vilciens, kā Mārdžoriju.
Es tā nebeigšu.
Šovakar es gatavojos teikt garu runu, kas bija tikai par mani.
Bet tiešām nezinu, cik lielā mērā šo balvu esmu pelnījusi es.
Taču nepārprotiet! Esmu diezgan laba.
Bet esmu arī diezgan nepieredzējusi šajā labdarības jomā.
Un vai zināt, kurš tajā strādā jau sen?
Mana komanda.
Viņi smagi strādā, neprasot, lai viņus cildina.
Un viņi mani vienmēr atbalsta - visdažādākajos veidos.
Es gribētu aicināt viņus iznākt priekšā un saņemt šo balvu,
jo šīvakara varoņiem būtu jābūt viņiem.
Ak mans dievs! Šis ir vienreizīgi.
Es pat šovakar negribēju nākt,
bet man ļoti garšoja tie martini
un kartupeļu čipsīši ar tunci.
Un nu šī!
Ak mans dievs, tā ir smaga. Paldies!
Ei, vakars vēl tikai sācies. Līdz cikiem Dave & Buster's ir atvērts?
-Tas, kas lielveikalā, līdz 23.00. -Varam paspēt.
-Jā. -Tā, uzkodas uzsaucu.
Velsas kundze!
Sveiki vēlreiz!
Man patika tas, ko tur teicāt.
Paldies.
Ja jūs būtu ar mieru, es labprāt ar jums strādātu pie kopīga projekta.
Jā. Tas būtu lieliski.
Labi. Piezvaniet man!
Es gaidīšu.
Labi.
Ak dievs!
Neuztveriet nopietni, draugi!
Tā. Kad es teikšu Dave, jūs sakiet Buster's!
-Dave. -Buster's!
Tulkojusi Inguna Puķīte